ddrg/super_eurlex huggingface dataset:
DA Den Europæiske Unions Tidende CE 78/431

(2004/C 78 E/0452)

SKRIFTLIG FORESPØRGSEL E-2794/03

af Eija-Riitta Korhola (PPE-DE) til Kommissionen

(19. september 2003)

Om: Offentliggørelse af EU's Kyoto-mål som et glidende femårsgennemsnit

Ifølge Kyoto-aftalen vurderes opfyldelsen af aftalens mål som et gennemsnit for årene 2008-2012. Dette er forståeligt, da ændrede vejrforhold kan indvirke betydeligt på de årlige emissioner, bl.a. begrænset muligheder for vandkraft i tørre år. I den seneste tid har man kunnet læse modstridende vurderinger af EU's og dens medlemslandes udvikling med hensyn til at opfylde Kyoto-målet, f.eks. netop som følge af de nævnte vejrforhold. Pressen for ikke at tale om den brede offentlighed er ikke i stand til at forstå sådanne svingninger og vurdere, om den overordnede tendens er negativ eller positiv.

Har Kommissionen overvejet at ændre offentliggørelsen af sine egne enheder således, at den udover at offentliggøre de årlige statistikker også offentliggør et tal for distance to target, der beregnes som et glidende femårsgennemsnit? Mener Kommissionen, at dette vil bidrage til, at offentligheden kan forstå den reelle udviklingstendens, der rækker ud over et år?
—

Hvilke skridt har delegationen taget eller agter at tage over for den cubanske regering for at informere den om medlemsstaternes beslutninger og dens bekymring over og afstandtagen fra regeringens totalitære metoder?
DA Den Europæiske Unions Tidende CE 88/96

(2004/C 88 E/0101)

SKRIFTLIG FORESPØRGSEL E-2552/03

af Jules Maaten (ELDR) til Kommissionen

(4. august 2003)

Om: Sagen mod Vinh Binh Trinh i Vietnam

Under henvisning til Kommissionens svar på min forespørgsel E-1223/01 (1) om den skæbne, der er overgået den vietnamesiske nederlænder B. V. Trinh, der som bådflygtning i Nederlandene startede en succesrig virksomhed op og derpå etablerede en virksomhed i sit fædreland, men blev dømt efter falske anklager og frataget sine virksomheder, stiller jeg følgende supplerende spørgsmål:

1. Er Kommissionen i mellemtiden orienteret om, at der var tale om korruption fra provinsmyndighedernes side i Vung Tan-provinsen, og at vedkommende, der havde rejst falske anklager mod Trinh, har indrømmet dette, og at centralorganisationen i indenrigsministeriet i Hanoi har iværksat en ny undersøgelse af sagen?

2. Vil Kommissionen rette en indtrængende appel til myndighederne i Vietnam om æresoprejsning for Trinh?

3. Har Kommissionen kendskab til, om der er kommet lignende tilfælde af korruption frem, hvor EU-investorer har været indblandet, og om de vietnamesiske myndigheder også er parat til at tage disse tilfælde op?

Svar afgivet på Kommissionens vegne af Christopher Patten

(16. september 2003)

Efter det ærede medlems skriftlige forespørgsel E-1223/01 har Kommissionen fulgt sagen om B.V. Trinh gennem sin delegation i Hanoi. Ifølge Kommissionens seneste oplysninger er den politibetjent, der arresterede B.V. Trinh, selv blevet arresteret for korruption. Desuden har hovedvidnet mod B.V. Trinh skriftligt trukket sit vidneudsagn tilbage. Kommissionen har imidlertid endnu ikke nogen bekræftelse på, at de vietnamesiske myndigheder har genoptaget sagen.

Kommissionen er ikke bekendt med, at Trinh-sagen eller andre sager har haft negative indvirkninger på europæisk investering i Vietnam. Korruption og manglende gennemsigtighed er imidlertid fortsat nogle af Vietnams mest presserende spørgsmål i reformprocessen. Den vietnamesiske regering har truffet afgørende foranstaltninger mod korruption som led i reformprogrammerne for den offentlige forvaltning og retsvæsenet. Disse programmer er ved at blive gennemført og har fået støtte fra medlemsstaterne og Kommissionen. Fremme af god regeringsførelse, god administrativ praksis og et velfungerende retssystem er prioriterede opgaver for EU's samarbejde med Vietnam ifølge landestrategidokumentet for 2002-2006.

Kompetencen til at gribe ind ligger hovedsagelig hos de nederlandske myndigheder. Kommissionens politik over for Vietnam går ud på at fremme og støtte stadige fremskridt inden for menneskerettigheder, demokratisering og god regeringsførelse samt udtrykke bekymring, når der forekommer misbrug, eller forholdene forværres. Kommissionen har et tæt samarbejde med medlemsstaterne om kontrol med udviklingen i landet. Den deltager i alle EU's demarcher om menneskerettighedsspørgsmål over for den vietnamesiske regering. Kommissionen vil fortsat følge Trinh-sagen sammen med medlemsstaternes diplomatiske repræsentationer i Vietnam.

(1) EFT C 350 E af 11.12.2001, s. 95.
DA Den Europæiske Unions Tidende CE 78/383

(2004/C 78 E/0405)

SKRIFTLIG FORESPØRGSEL E-1689/03

af Anders Wijkman (PPE-DE) til Kommissionen

(21. maj 2003)

Om: Bushmeat

Kommissionen er i færd med at udvikle en strategi for skovudviklingssamarbejde. Strategien kunne blive en model for bedste praksis for bevarelse af verdens skove.

Strategiudkastet behandler imidlertid ikke specifikt det meget alvorlige problem med (illegal) anvendelse af bushmeat, som er en af de største trusler mod mange arters overlevelse, og som ofte er direkte forbundet med skovressourcernes udvikling.

Er Kommissionen villig til at behandle spørgsmålet om bushmeat i sit endelige udkast til strategi for skovudviklingssamarbejde, eller er den i benægtende fald villig til at udvikle en særlig strategi for at afhjælpe problemet med bushmeat?

Svar afgivet på Kommissionens vegne af Poul Nielson

(18. juni 2003)

Kommissionens udkast til en strategi for udviklingssamarbejdet på skovbrugsområdet fastlægger de bredere parametre for støtteaktioner i skovsektoren. Dokumentets brede indfaldsvinkel gør det uegnet som grundlag for en detaljeret politik for mange presserende spørgsmål i skovsektoren. Men i det seneste udkast til strategien figurerer problemet med kød fra vilde dyr (»bushmeat«) dog som et af de spørgsmål, der giver anledning til bekymring i skovsektoren i flere af EU's partnerlande.

Kommissionen har ikke planer om at udvide strategiudkastet for skovsektoren med en særlig strategi til løsning af problemet med bushmeat, men det betyder ikke, at bushmeat-problemet ikke fortsat behandles som et spørgsmål af største vigtighed. Der er således allerede afsat betydelige ressourcer til at løse dette problem — såvel gennem det tekniske samarbejde i marken som i politiske fora på højt niveau.

Bushmeat-spørgsmålet vil blive integreret i vejledningen »Integration af miljøhensyn i udviklingssamarbejde og økonomisk samarbejde«, som vil blive revideret i slutningen af 2003 og begyndelsen af 2004. Specielt vil man sikre, at bushmeat-spørgsmål får den nødvendige opmærksomhed i de strategiske miljø-evalueringer i den reviderede vejledning.

På det politiske plan vil Kommissionen via sin støtte til AFLEG-processen (Africa Forest Law Enforcement and Governance) bidrage til at løse problemerne med lovhåndhævelse og forvaltning i skovsektoren, herunder også spørgsmålet om bushmeat. I marken ydes der teknisk støtte til løsning af bushmeat-problemet ved et antal initiativer, som finansieres af Kommissionen. Initiativerne støttes over budgetposten for tropiske skove og via de regionale og nationale støtteprogrammer.

Der arbejdes også på at begrænse handel med ulovligt bushmeat til EU. Der er således for nylig ved en Kommissionsbeslutning blevet indført nye regler, der forhindrer personlig import af kød og mælk fra tredjelande til EU. Herved ophæves tidligere undtagelser, der gjorde det muligt for rejsende at importere mindre mængder kød og mælk til eget forbrug. De nye regler for personlig import støttes af en plakatkampagne på en lang række sprog. Plakaterne, der er opsat ved alle indgangssteder til EU, skal sikre, at de rejsende bliver opmærksomme på de nye regler.
DA Den Europæiske Unions Tidende CE 88/481

(2004/C 88 E/0494)

SKRIFTLIG FORESPØRGSEL E-4027/03

af Geoffrey Van Orden (PPE-DE) til Kommissionen

(9. januar 2004)

Om: Fradrag i udbytteskat

Ved beregning af skat af udbytte ved salg af privat ejendom er der i Frankrig mulighed for at trække udgifter til forbedring af boligen fra den samlede udbytteskat.

Er dette stadig tilfældet, såfremt forbedringerne på ejendommen er udført af et britisk firma og betalt i pund sterling?

Svar afgivet på Kommissionens vegne af Frederik Bolkestein

(10. februar 2004)

Dette spørgsmål skal rettes til den franske regering, ikke til Kommissionen. Der er ikke foretaget nogen harmonisering af den direkte beskatning i EU, og det står medlemsstaterne frit for at fastsætte deres egne skattelove — forudsat selvfølgelig, at de er i overensstemmelse med de grundlæggende frihedsrettigheder, der er fastlagt i traktaten om oprettelse af Den Europæiske Union.

En af disse frihedsrettigheder vedrører levering af tjenesteydelser. En skatteregel, hvorefter der ikke gives fradrag for arbejde foretaget af en virksomhed, der er etableret i en anden medlemsstat, forekommer at give anledning til diskrimination på grundlag af tjenesteyderens nationalitet eller hjemsted. Som sådan vil en sådan regel sandsynligvis være i strid med EF-traktaten. Kommissionen har imidlertid ingen grund til at tro, at der eksisterer en sådan regel i Frankrig.
DA Den Europæiske Unions Tidende CE 84/247

(2004/C 84 E/0293)

SKRIFTLIG FORESPØRGSEL E-3572/03

af Graham Watson (ELDR) til Kommissionen

(5. december 2003)

Om: Lloyd's of London

Hvad var Kommissionens holdning til skrivelsen fra Lloyd's Names Association fra starten af 2003, og hvorledes forholder den sig til Domstolens afgørelse fra juli 2003 om, at Lloyd's ikke har overholdt forpligtelserne i det relevante direktivs artikel 19?

Svar afgivet på Kommissionens vegne af Fritz Bolkestein

(3. marts 2004)

Kommissionen har modtaget et stort antal breve og e-mails fra formanden for Lloyd's Names Association (LNA). Den 30. januar 2003 bekræftede Generaldirektoratet for Det Indre Marked skriftligt, at der var modtaget fire breve i januar 2003. Kommissionen betragtede disse kommentarer som en del af sin vurdering, da den besluttede at afslutte (1) sagen i oktober 2003. Mange af kommentarerne vedrørte Lloyds tidligere situation, dvs. inden loven om finansielle tjenesteydelser og markeder fra 2000 trådte i kraft, eller spørgsmål, som ikke var af tilsynsmæssig karakter.

Det ærede medlem har ikke givet nærmere oplysninger om den domstolsafgørelse, der refereres til. På baggrund af Kommissionens undersøgelser og den øvrige korrespondance fra LNA's formand, formoder Kommissionen, at den pågåldende domstolsafgørelse kan have relation til Lord Justice Thomas' afgørelse i sagen Sphere Drake mod Sterling Cooke Brown (SCB) ved den engelske handelsret. Ifølge oplysninger fra LNA's formand omhandler denne sag hovedsagelig spørgsmål i et enkelt Lloyd's syndikat i perioden 1992-1996 og var derfor ikke direkte relevant for Kommissionens vurdering af, om den nye lovgivning var i overensstemmelse med det indre marked.

(1) Jf. Kommissionens pressemeddelelse IP/03/1386.
2.

Finder Kommissionen ikke, at den under alle omstændigheder må anse Sicilien — hvis formål er et helt andet — for at være uegnet til at være oplagringssted for radioaktivt affald, da øen allerede har betalt en meget høj pris på miljøområdet ved at være hjemsted for det største petrokemiske værk i Europa?
DA Den Europæiske Unions Tidende CE 78/832

(2004/C 78 E/0885)

SKRIFTLIG FORESPØRGSEL E-3593/03

af Baroness Sarah Ludford (ELDR) til Kommissionen

(5. december 2003)

Om: Prisen for et pas i de forskellige EU-medlemsstater

I Det Forenede Kongerige er prisen for et pas til voksne steget kraftigt siden 1997, og i dag koster det over GBP 40 at erhverve sig et sådant.

Kan Kommissionen, eftersom et pas anvendes både som nationalt dokument og EU-dokument, meddele prisen for et pas til voksne i de 14 øvrige medlemsstater?

Svar afgivet på Kommissionens vegne af Antonio Vitorino

(29. januar 2004)

Det sorterer under medlemsstaternes kompetence at fastsætte priserne på pas.

Omkostningerne ved at erhverve et pas i de enkelte medlemsstater kan variere afhængigt af en række faktorer, især hvor længe det gælder.

En sammenlignende analyse viser, at prisen på et britisk pas er meget tæt på gennemsnittet i de øvrige medlemsstater, der ligger på omkring 50 EUR.

Kommissionen vil tilsende det ærede medlem og Parlamentets sekretariat en oversigt over priserne på pas i alle medlemsstaterne.
DA Den Europæiske Unions Tidende CE 88/411

(2004/C 88 E/0417)

SKRIFTLIG FORESPØRGSEL E-2471/03

af Catherine Stihler (PSE) til Kommissionen

(24. juli 2003)

Om: Italien og overholdelse af bestemmelserne om dyrevelfærd

Avisen »The Independent« skrev for nylig, at politiet i Italien hævder, at lystfiskere anvender levende killinger som madding, når de fisker efter den kæmpestore europæiske malle.

En politibetjent i Mantua i Podalen ved navn Giuseppe Lagana siger, at det første tilfælde, hvor killinger blev anvendt i Pofloden, blev opdaget i maj. Men Lagana, som samtidig har en ledende funktion i Italiens frivillige naturbeskyttelseskorps, Ampana, sagde, at der ikke var tale om en engangsforeteelse.

Kan Kommissionen bekræfte, om Italien overholder EU's almindelige bestemmelser om dyrevelfærd til punkt og prikke?

Svar afgivet på Kommissionens vegne af David Byrne

(11. september 2003)

Kommissionen er en erklæret modstander af enhver form for dyremishandling og ville finde det forfærdeligt, hvis levende killinger blev anvendt som madding, således som det ærede medlem hævder.

Fællesskabsreglerne om dyrevelfærd er imidlertid begrænsede og omfatter hovedsagelig kun dyreavl på bedrifter og slagtning eller nedslagning af disse dyr, transport af alle dyrearter og behandling af laboratoriedyr.

Forebyggelse af mishandling af f.eks. huskatte henhører således under medlemsstaternes enekompetence, og det tilkommer derfor de italienske myndigheder at undersøge de påstande, det ærede medlem fremsætter.
DA Den Europæiske Unions Tidende CE 84/23

(2004/C 84 E/0025)

SKRIFTLIG FORESPØRGSEL E-2444/03

af Proinsias De Rossa (PSE) til Rådet

(22. juli 2003)

Om: USA's flådebase i Guantanamo Bay

Kan Rådet udlevere en liste over alle de EU-borgere, der tilbageholdes på Guantanamo Bay-basen — i forlængelse af spørgsmål H-0036/02 (1) om de forhold, hvorunder USA holder de personer, der blev taget til fange i forbindelse med krigen i Afghanistan, fængslet på denne base? Kan Rådet oplyse, om de forhold, hvorunder disse fanger holdes fængslet, og fængslingens varighed er i overensstemmelse med Genève-konventionen om behandlingen af krigsfanger? Kan Rådet oplyse, på hvilket grundlag de militærdomstole, som USA har foreslået, opfylder de internationalt anerkendte standarder for en retfærdig rettergang? Kan Rådet oplyse, hvilke foranstaltninger der er truffet fra Rådets side for at sikre, at USA fuldt ud respekterer Genève-konventionerne, og hvilken reaktion man har fået fra de amerikanske myndigheder i denne forbindelse?

Svar

(8. marts 2004)

Rådet er ikke i stand til at oplyse navnene på de statsborgere fra medlemsstater, der er interneret i Guantanamo Bay, og kan heller ikke give oplysninger om forholdene på stedet eller om, hvor længe interneringen vil vare. Som Rådet har tilkendegivet i sit svar på skriftlig forespørgsel E-1470/03, henhører beskyttelsen af medlemsstaternes statsborgeres rettigheder og interesser i tredjelande i henhold til Wienerkonventionen om konsulære forbindelser under de enkelte berørte medlemsstater. Det er derfor disse medlemsstater, der selv skal træffe de foranstaltninger, de anser for nødvendige for at sikre, at deres borgeres rettigheder respekteres. Det påhviler på den anden side USA's regering at sikre, at forholdene for de internerede ikke krænker folkeretten, og at domstole, som USA måtte oprette, opfylder de internationalt anerkendte standarder for en retfærdig rettergang og overholder folkeretten.

(1) Skriftlig besvarelse, 6.2.2002.
2.

Hvorledes agter Kommissionen konkret at støtte den appel, der blev fremsat den 17. april 2003 af generaldirektøren for Unesco, dr. Koichiro Matsura, til det internationale samfund, FNs Sikkerhedsråd og regeringerne i de lande, der grænser op til Irak, om at alle stater skal træffe de nødvendige retslige og administrative foranstaltninger for at forhindre import, salg eller transit inden for deres territorium af alle genstande af kulturel, arkæologisk eller bibliografisk interesse med oprindelse i Irak, for også gennem straffeforanstaltninger efter hvert enkelt lands lovgivning at påtvinge beslaglæggelse og tilbagelevering til Irak af de stjålne kunstværker?
DA Den Europæiske Unions Tidende CE 84/736

(2004/C 84 E/0829)

SKRIFTLIG FORESPØRGSEL E-3470/03

af Catherine Stilier (PSE) til Kommissionen

(21. november 2003)

Om: Sundhedsrisici i forbindelse med brug af Tetrapol

Kan Kommissionen oplyse, om der foreligger beretninger fra europæiske lande om sundhedsmæssige risici og sygdomme som følge af brug af Tetrapol i forbindelse med anvendelse af håndsæt og/eller fra folk, der arbejder eller bor i nærheden af masterne?

Samlet svar

afgivet på Kommissionens vegne af Erkki Liikanen

på skriftlige forespørgsler E-3464/03 og E-3470/03

(18. december 2003)

Teknologierne GSM, TETRA, Tetrapol (og UMTS) anvendes i mobilkommunikationsnet.

Tetrapol er en teknologi, der konkurrerer på markedet for mobilkommunikationstjenester, f.eks. med TETRA. På webstedet Tetrapol Forum findes der oplysninger om udbredelsen af Tetrapol. Oplysninger om nettene i Europa findes på: (http://www.tetrapol.com/www/corp/references.php?id_zone=4&id_indu-strie=0&x=10&y=13).

Kommissionen har ikke kendskab til nogen rapporter om sundhedsrisici og sygdomme som følge af anvendelsen af Tetrapol-headset og/eller hos mennesker, der arbejder eller bor i nærheden af Tetrapol-master. De eksisterende forskrifter i EU og i medlemsstaterne, som finder anvendelse på GSM- og TETRA-master og headset, er teknologineutrale og således også gældende for Tetrapol-teknologien. I henhold til forskrifterne sikres EU-borgerne et højt sundhedsniveau. Det ærede medlem henvises desuden til Kommissionens svar på en række spørgsmål herom, på det seneste skriftlig forespørgsel E-3076/03 fra Erik Meijer (1) og E-3042/02 fra Bill Miller (2) samt H-0594/03 fra Mihail Papayannakis under Parlamentets spørgetid i mødeperioden oktober 2003 (3).

(1) EUT C 70 E af 20.3.2004, s. 211.

(2) Se side 499.

(3) Skriftligt svar af 21.10.2003.
b)

Gennem den fælles landbrugspolitik gives der støtte til en lang række landbrugs-/miljømæssige forpligtelser, der udover anvendelse af den sædvanlige god landbrugspraksis giver mulighed for opbygning af organisk materiale, reducering af erosion og forebyggelse af tilsaltning af jordbunden. Der gives ligeledes støtte til foranstaltninger med henblik på bæredygtig skovforvaltning og udvikling af skovbrug, bevaring og forbedring af skovressourcer og udbredelse af skovdækkede områder. Der ikke er noget specifikt program for bekæmpelse af ørkendannelse i Spanien i programperioden 2000-2006 inden for udvikling i landområder for denne medlemsstat, men Kommissionen har godkendt en række foranstaltninger, der kunne medvirke hertil. Det drejer sig bl.a. om forvaltning af vandressourcer med det sigte at rationalisere og begrænse anvendelsen af kunstvanding gennem en modernisering og forbedring af de eksisterende infrastrukturer og skovforanstaltninger, der muliggør erosionsbekæmpelse ved at forbedre og/eller genskabe jordens plantedække. Forbedring af vandressourcerne er omfattet af de to spanske horisontale programmer for forbedring af produktionsstrukturer, og fællesskabsbidraget fra Den europæiske Udviklings- og Garantifond for Landbruget (EUGFL), der er helliget forvaltning af vandressourcer, beløber sig i alt til 1 000 mio. EUR. Hvad angår skovforanstaltninger (hovedsagelig skovtilplantning på agerjord, forbedring af skovbund og forebyggelse af skovbrande), der indgår i den nationale og regionale planlægning, beløber fællesskabsbidraget under EUGFL for hele Spanien sig til omkring 1 500 mio. EUR. Selv om den overordnede styring af strukturfonden og programmerne for udvikling i landområder deles mellem medlemsstaterne og Kommissionen, skal det fremhæves, at den egentlige udvælgelse, gennemførelse og udførelse af projekter næsten fuldstændigt henhører under de nationale og regionale myndigheders kompetence.
DA Den Europæiske Unions Tidende CE 70/222

(2004/C 70 E/239)

SKRIFTLIG FORESPØRGSEL P-3118/03

af Nicholas Clegg (ELDR) til Kommissionen

(17. oktober 2003)

Om: Ophævelse af restriktionerne vedrørende paraquat

Den internationale fagbevægelse for nærings- og nydelsesmiddelarbejdere (IUF) er foruroliget over, at man vil ophæve de eksisterende restriktioner vedrørende det toksiske herbicid paraquat. Det anslås, at paraquat — som der ikke findes nogen kendt modgift imod — er årsagen til et stort antal af de 40 000 pesticid-relaterede dødsfald, der sker hvert år på globalt plan. En ophævelse af restriktionerne vedrørende paraquat vil fremme anvendelsen af dette toksiske stof og gøre det tilgængeligt på EU-markedet, hvor det i øjeblikket er forbudt. Desuden vil en ophævelse af restriktionerne virke undergravende på den indsats, der gøres for at opnå højere standarder for sundhed og sikkerhed inden for landbruget og for at fremme landbrugsproduktionsmetoder, som socialt og miljømæssigt set er bæredygtige.

Hvilke konklusioner nåede man frem til på mødet i Den Stående Komité for Fødevarekæden og Dyresundhed, hvad angår anvendelsen af paraquat? Kan Kommissionen give en officiel redegørelse for sin holdning til stoffet paraquat?

Svar afgivet på Kommissionens vegne af David Byrne

(13. november 2003)

Det ærede medlem henvises til Kommissionens svar på skriftlig forespørgsel P-3093/03 fra Harald Ettl (1).

(1) EUT C 65 E af 13.3.2004, s. 266.
DA Den Europæiske Unions Tidende CE 70/198

(2004/C 70 E/213)

SKRIFTLIG FORESPØRGSEL E-3019/03

af Ilda Figueiredo (GUE/NGL) til Kommissionen

(14. oktober 2003)

Om: Fællesskabsfinansiering og opretholdelse af beskæftigelsen

Soflusa er en virksomhed inden for flod- og kanaltransport mellem Lissabon og Barreiro/Moita, som er i færd med at modernisere sine fartøjer med samlede investeringer på 9 819 608 EUR, hvoraf EFRU står for 50 %, som delvist udbetaltes i 2002.

Soflusa forpligtede sig bl.a. til i det projekt, som var en forudsætning for at opnå finansieringen, at opretholde de 254 eksisterende arbejdspladser og at oprette 50 nye.

Ifølge en udtalelse fra de fagforbund, som repræsenterer arbejdstagerne i virksomheden, har Soflusa's ledelse erklæret, at tilsagnet om at opretholde arbejdspladserne og samtidig oprette nye, ikke vil blive overholdt, og over for medierne hævder den, at der var tale om en fejl. Hermed løber virksomheden fra de tilsagn med et socialt indhold, der blev afgivet for at opnå fællesskabsmidler, hvad der er ganske uantageligt.

Kommissionen bedes derfor oplyse, hvilke foranstaltninger den vil træffe for at sikre, at Soflusa's ledelse overholder sine sociale tilsagn, navnlig med hensyn til oprettelse af arbejdspladser, som forudsattes i forbindelse med Fællesskabets støtte.

Svar afgivet på Kommissionens vegne af Anna Diamantopoulou

(25. november 2003)

Kommissionen kan oplyse det ærede medlem om, at arbejdstagernes fagforeningsrepræsentanter allerede har beskrevet problemet for Kommissionens formand i en skrivelse af 6. oktober 2003. Som nævnt i svaret til fagforeningerne har Kommissionen anmodet de nationale myndigheder om yderligere oplysninger i en skrivelse af 3. november 2003.

Kommissionen kan i øvrigt oplyse, at der ikke er udbetalt støtte fra Den Europæiske Socialfond til virksomheden Soflusa.